Diari Oficial de la Generalitat Valenciana


Sumari del DOGV 6812, del 06-07-2012 (2012/6176)

Notificació de la sentència dictada en el procediment sobre guarda, custòdia i aliments de fill menor no matrimonial no consensuat número 9/2011.
-------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6176


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment sobre guarda, custòdia i aliments de fill menor no matrimonial no consensuat número 9/2011. [2012/6176]  
Procediment: família, guarda, custòdia, aliments fill menor no matrimonial o consensuat 000009/2011.  
De: Maryan Mallouki.  
Procuradora: M.ª Pilar Ballester Ozcariz.  
Contra: José Manuel Moreno Carratalá.  
Procurador/a: -  
Olga Sendra Vergaz, secretària del Jutjat de Violència sobre la Dona número 1 de Vila-real. En este procediment de família, guarda, custòdia, aliments fill menor no matrimonial o consensuat número 9/2011, seguit a instàncies de Maryan Mallouki contra José Manuel Moreno Carratalá, s'ha dictat la sentència que té l'encapçalament i dispositiva, literalment, com seguix:  
«Sentència número 24/2011  
Jutgessa que la dicta: Macarena Mira Picó.  
Lloc: Vila-real.  
Data: 23 de novembre de 2011.  
Demandant: Maryan Mallouki.  
Advocada: Enriqueta Daudén Ibáñez.  
Procuradora: M.ª Pilar Ballester Ozcariz.  
Demandat: José Manuel Moreno Carratalá.  
Procediment: família, guarda, custòdia, aliments fill menor no matrimonial o consensuat 9/2011.  
Macarena Mira Picó, magistrada del Jutjat de Violència sobre la Dona número 1 de Vila-real, he vist estes actuacions seguides davant d'este Jutjat amb el número 9/2011, a instàncies de Maryan Mallouki, representada per la procuradora Pilar Ballester Ozcariz, contra José Manuel Moreno Carratalá, declarat en rebel·lia processal.  
Dispositiva  
Estime parcialment la demanda interposada per la representació processal de Maryan Mallouki contra José Manuel Moreno Carratalá i pertoca disposar les mesures següents:  
S'atribuïx la guarda i custòdia del menor N. M. N. a la mare Maryan Mallouki, i la pàtria potestat serà compartida.  
S'establix el següent règim de visites:  
- Durant els tres primers mesos a partir de la notificació d'esta resolució (desembre de 2011, gener i febrer de 2012), el pare podrà estar en companyia del seu fill els caps de setmana alterns durant el dissabte i el diumenge, des de les 10.00 fins a les 13.00 hores.  
- Durant els tres mesos següents (març, abril i maig de 2012), el pare podrà estar en companyia del seu fill els caps de setmana alterns durant el dissabte i el diumenge, des de les 10.00 fins a les 20.00 hores.  
- Una vegada transcorreguts sis mesos, el pare podrà estar en companyia del seu fill els caps de setmana alterns, ja amb pernocta, des de les 10.00 hores del dissabte fins a les 20.00 hores del diumenge i durant la mitat de les vacacions d'acord amb el criteri següent: les vacacions escolars de Nadal i Setmana Santa es distribuiran en dos mitats i el menor passarà cada mitat amb un dels progenitors, corresponent triar a la mare els anys imparells i al pare els anys parells. Quant a les vacacions d'estiu, es dividiran en quinzenes, de manera que el menor passarà amb un dels seus progenitors la primera quinzena de juliol i la primera d'agost i amb l'altre la segona quinzena de juliol i la segona quinzena d'agost, corresponent triar a la mare els anys imparells i al pare els anys parells.  
L'entrega i la recollida del menor s'efectuarà al domicili matern.  
  
Es fixa una pensió alimentària, a favor del fill i a càrrec del pare, per l'import de 200 euros/mes, amb les actualitzacions corresponents a l'índex de preus de consum que publique l'Institut Nacional d'Estadística o organisme que puga substituir-lo, que s'hauran d'ingressar en el compte corrent que designe per l'actora, i que caldrà pagar dins dels set primers dies de cada mes. Els gastos extraordinaris han de ser pagats a mitges, entenent-se com a tals aquells gastos que siguen imprevistos i necessaris o que estiguen degudament consensuats per ambdós parts.  
  
Tot això sense fer una imposició expressa de les costes processals.  
Notifiqueu esta sentència a les parts, fent-los saber que s'hi pot interposar un recurs d'apel·lació.  
Esta és la meua sentència, de què cal deixar una testimoniança en les actuacions, que, jutjant definitivament en primera instància, pronuncie, mane i firme.  
Publicació. Esta sentència ha sigut donada, llegida i publicada per la magistrada que la subscriu, mentres celebrava audiència pública el mateix dia de la data, assistida per mi, la secretària judicial. En done fe».  
I atés que el demandat, José Manuel Moreno Carratalá, es troba en parador ignorat, expedisc este edicte a fi que li valga de notificació de forma deguda.  
  
Vila-real, 17 d'abril de 2012.- La secretària judicial: Olga Sendra Vergaz.